Suchinthana/ta-wikipedia huggingface dataset:
கிலா மரங்கொத்தி

கிலா மரங்கொத்தி (Gila woodpecker-மெலனெர்பெசு யூரோபிஜியாலிசு) என்பது தென்மேற்கு அமெரிக்கா மற்றும் மேற்கு மெக்சிகோ பாலைவனப் பகுதிகளைச் சேர்ந்த ஒரு நடுத்தர அளவிலான மரங்கொத்தி சிற்றினம் ஆகும். இது அமெரிக்காவில், தென்கிழக்கு கலிபோர்னியா, தெற்கு நெவாடா, அரிசோனா மற்றும் நியூ மெக்சிகோ பகுதிகளில் காணப்படுகிறது.

விளக்கம் 

கிலா மரங்கொத்திப் பறவையின் முதுகு மற்றும் இறக்கைகள் கருப்பு மற்றும் வெள்ளை நிறத்தில் வரிக்குதிரை போன்ற வடிவத்துடன் காணப்படுகின்றன. கழுத்து, தொண்டை, வயிறு மற்றும் தலை ஆகியவை சாம்பல் நிறத்தில் உள்ளன. ஆண் தலையின் மேற்புறத்தில் ஒரு சிறிய சிவப்பு தொப்பி போன்று காணப்படும். பெண் மற்றும் குஞ்சுகள் ஒரே மாதிரிக் காணப்படும். ஆனால் இவற்றுக்குத் தலைப்பகுதியில் சிவப்பு பகுதி இல்லை. பறக்கும் போது வெள்ளை இறக்கை திட்டுகள் காணப்படும் அடர் வாலின் மையப்பகுதி வெள்ளைக் கம்பிகளைக் கொண்டுள்ளது. இப்பறவைகள் 8-10 அங்குலம் நீளமுடையன.

இந்த மரங்கொத்தியின் குரல் உருளும் சூர் ஒலியுடன் கூடியது.

பரவல் 
இந்த மரங்கொத்தியின் வாழிடம் சோனோரன் பாலைவனத்தில் காணப்படும் பாலைவனப் புதர் ஆகும்

நடத்தையும் சூழலியலுல்

இனப்பெருக்கம் 
இவை சாகுவாரோ கற்றாழை அல்லது மெசுகைட் மரங்களில் துளை போன்ற கூடுகளை உருவாக்குகின்றன. சாகுவாரோ கற்றாழையில் ("பூட்" என்று அழைக்கப்படும்) இந்த மரங்கொத்திகளால் தோண்டியெடுக்கப்பட்ட குழிகளை எல்ப் ஆந்தை உட்படப் பல்வேறு பிற சிற்றினங்களால் பயன்படுத்தப்படுகின்றன. இவை இக்கூடுகளில் பொதுவாக 3 முதல் 4 வெள்ளை நிற முட்டைகளை இடுகின்றன. இருப்பினும் இவை 6 அல்லது 7 வரை இடக்கூடியன. வருடத்திற்கு 2 முதல் 3 முறை இனப்பெருக்கம் செய்கின்றன. ஆண் பெண் இரு பறவைகளும் முட்டையினை அடைகாப்பதோடு குஞ்சுகளுக்கு உணவும் அளிக்கின்றன.

உணவு வழங்குதல் 
பிற மரங்கொத்தி, போன்று இதன் உணவு பூச்சிகளால் ஆனது. இது பட்டையில் துளையிடுவதன் மூலம் பெறப்படுகிறது. கிலா மரங்கொத்திகள் அனைத்துண்ணி வகையின. இவை பழங்கள், தேன், விதைகள், பல்லிகள், முட்டைகள், புழுக்கள் ஆகும். இவை சிறிய பறவைகளின் இளம் குஞ்சுகளைக் கூட உட்கொள்கின்றன."Gila Woodpecker". </cite></ref> இவை மனிதர்களால் பாடும் பறவைகளுக்கு வைக்கப்படும் உணவினையும், தேனை உறிஞ்சுவதாகவும் அறியப்படுகிறது.

நிலை 
பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்த இனம் குறைந்த அக்கறை கொண்ட இனமாக மதிப்பிடுகிறது. இது கலிபோர்னியாவில் அருகிய இனமாகும். இங்கு இதன் எண்ணிக்கை குறிப்பிடத்தக்க வகையில் பாதிக்கப்பட்டுள்ளது. அரிசோனாவில் இதன் எண்ணிக்கை வலுவாக உள்ளது. காலநிலை மாற்றத்தின் விளைவாக இதனுடைய வாழ்விடங்களைக் கடுமையாகப் பாதிக்கப்படுகிறது.

படங்கள்

மேற்கோள்கள்

வெளி இணைப்புகள் 
 இயற்கை பாதுகாப்பு இனங்கள் சுயவிவரம்: கிலா மரங்கொத்தி
 இந்த மரங்கொத்தி உங்கள் மண்டைக்குள் துளையிட்டு உங்கள் மூளையை சாப்பிடும்-நீங்கள் ஒரு குழந்தை புறா என்றால்
 
 

மரங்கொத்திகள்
தெமங்கான் தொடருந்து நிலையம்

தெமங்கான் தொடருந்து நிலையம் (ஆங்கிலம்: Temangan Railway Station மலாய்: Stesen Keretapi Temangan) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், மாச்சாங் மாவட்டம், தெமங்கான் நகரில் உள்ள ஒரு தொடருந்து நிலையம் ஆகும். தெமங்கான் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது.

இந்த நிலையம் மலாயா கிழக்கு கடற்கரை தொடருந்து வழித்தடத்தில் (KTM East Coast Line) அமைந்துள்ளது; மற்றும் கேடிஎம் இண்டர்சிட்டி சேவைகளை வழங்குகிறது. தெமங்கான் நகரின் பெயரால் பெயரிடப்பட்டுள்ளது. இருப்பினும், இண்டர்சிட்டி தொடருந்துகள் இந்த நிலையத்தில் நிற்பதில்லை; தும்பாட் நிலையத்திலிருந்து குவா மூசாங் நிலையத்திற்குச் செல்லும் உள்ளூர் தொடருந்துகள் மட்டுமே இங்கு நிற்கின்றன.

பொது
தெமங்கான் நகரின் உள்ளூர்வாசிகள் மற்றும் பயணிகள் அருகிலுள்ள பிற நகரங்களுக்குச் செல்ல தெமங்கான் தொடருந்து நிலையத்தின் வசதியான ரயில் சேவைகளைப் பயன்படுத்துகின்றனர். தெமாங்கன் நகரம் அழகிய கிராமப்புற நிலப்பரப்புகளைக் கொண்ட நகரம். இந்த நகரம் அழகான கடற்கரைகள் மற்றும் கடலோர சமவெளிகளைக் கொண்டதாக அறியப்படுகிறது. 

தெமங்கான் நகரத்திலிருந்து 30 மைல் தொலைவில் அமைந்துள்ள தெமங்கோர் ஏரி ஓர் உள்ளூர் சுற்றுலா தளமாகும். கிரிக் அருகே உள்ள பண்டிங் எனும் இடத்தில் தெமங்கோர் அணை (Temenggor Dam) எனும் ஒரு பெரிய ஏரி உள்ளது. மலேசியாவில் பிரசித்தி பெற்ற தெமங்கோர் நீர் மின் திட்டம் எனும் தெமங்கோர் மின் நிலையம் இங்குதான் உள்ளது.

நிலைய வசதிகள்

 பக்க மேடை
 பொது கழிப்பறைகள்
 வாகன நிறுத்துமிடம்
 கடவுச்சீட்டு விற்பனை இயந்திரம்
 வாடிக்கையாளர் சேவை அலுவலகம்
 பானங்கள் விற்பனை இயந்திரம்

தொடருந்து சேவைகள்

 ராக்யாட் தீமோரான் விரைவு தொடருந்து - 26/27 தும்பாட் - ஜொகூர் பாரு சென்ட்ரல் - (Ekspres Rakyat Timuran 26/27 Tumpat–JB Sentral)
 தீமோர் கிழக்கு நகரிடை போக்குவரத்து  - 51/52/57/60 தும்பாட் - குவா மூசாங் - (Shuttle Timur 51/52/57/60 Tumpat–Gua Musang)
 தீமோர் கிழக்கு நகரிடை போக்குவரத்து - 55/56 தும்பாட் - தாபோங் - (Shuttle Timur 55/56 Tumpat–Dabong)

மேலும் காண்க
 பாசிர் மாஸ் தொடருந்து நிலையம்
 கிம்மாஸ் தொடருந்து நிலையம்
 தானா மேரா கிளாந்தான் தொடருந்து நிலையம்

மேற்கோள்கள்

வெளி இணைப்புகள்
 Keretapi Tanah Melayu Official Website
 Keretapi.com - Railway Fan website 

மலேசியத் தொடருந்து நிலையங்கள்
அப்லோச்சிலிடே

அப்லோச்சிலிடே (Aplocheilidae) ஆசியச் சிற்றோடைகள் மீன்கள் ஆகும். அப்லோச்சிலிடே குடும்பம் மீன்கள் சைப்ரினோடோடிபார்மிசு வரிசையில் காணப்படும் ஆசியா மீன்களைக் கொண்டுள்ளது. அப்லோச்சிலிடே மூன்று துணைக்குடும்பங்களை உள்ளடக்கியுள்ளது. அப்லோசெய்லினே ஆசியா சிற்றினங்களையும், மடகாசுகர், சீசெல்சு இனங்களையும் கொண்டுள்ளது. சினோலெபினே (முன்னர் ரிவுலிடே என்று அழைக்கப்பட்டது) அமெரிக்கச் சிற்றினங்களையும், நோத்தோபிராஞ்சினே ஆப்பிரிக்கச் சிற்றினங்களையும் கொண்டுள்ளன. இருப்பினும், உலகின் மீன்கள் 5ஆவது பதிப்பு இன்னும் இவற்றைத் தனிக் குடும்பங்களாக வகைப்படுத்துகிறது. 2008ஆம் ஆண்டு வெளியான ஆய்வு அப்லோச்சிலியிடை ஒற்றைத் தொகுதி குழுவாகக் கருதவில்லை. இது அப்லோசெலிசுடன் மற்ற அனைத்து சைப்ரினோடோன்டிபார்ம்களுக்கும் அடித்தளமாக இருக்கலாம் எனப் பரிந்துரைக்கின்றது.

பேரினங்கள் 
தற்போது இரண்டு பேரினங்கள் அப்லோசீலிடே குடும்பத்தில் வைக்கப்பட்டுள்ளன:

 அப்லோசெலிலசு மெக்ளினான்ட், 1838
 பேக்கிபன்சாக்சு மியர்சு, 1933

மேற்கோள்கள் 

மீன் குடும்பங்கள்
அப்லோசெலிலசு

அப்லோசெலிலசு (Aplocheilus) என்பது அப்லோச்சிலிடே குடும்பத்தைச் சேர்ந்த ஒரு சிற்றோடை மீன் இனமாகும். இவற்றின் தாயகம் தெற்கு மற்றும் தென்கிழக்கு ஆசியா, இந்தியா, வியட்நாம் மற்றும் மலேசியா வரையிலும், நேபாளத்திலிருந்து இலங்கை வரையிலும் உள்ளது. பல சிற்றினங்கள், குறிப்பாக வரி பஞ்சாக்சு, அ. லைனடசு, முக்கியமான மீன் காட்சியக மீன் ஆகும்.

சொற்பிறப்பியல் 
அப்லோசெலிலசு என்ற பெயர் கிரேக்க வார்த்தைகளான "எளிமை" என்று பொருள்படும் அப்லோ மற்றும் "உதடு" என்று பொருள்படும் செயிலோசு என்பதிலிருந்து தோன்றியது.

சிற்றினங்கள் 
இந்த பேரினத்தில் தற்போது அங்கீகரிக்கப்பட்ட சிற்றினங்கள்:

 அப்லோசெலிலசு அந்தமானிகசு (கோகெல்லர், 1906)
 அப்லோசெலிலசு அர்மடசு  (வான் காசெல்ட், 1823)
 அப்லோசெலிலசு பிளாக்கி ஜெ. பி. அர்னால்டு, 1911 (பச்சை முண்டகக்கண்ணி)
 அப்லோசெலிலசு டேயீ ஸ்டெய்ண்டாச்னர், 1892 (இலங்கை சிற்றோடை மீன்)
 அப்லோசெலிலசு கிர்ச்மயேரி பெர்கன்காம்ப் & எட்செல், 1986
 அப்லோசெலிலசு லையேனியடசு (வலென்சினென்சு, 1846)(வரி முண்டகக்கண்ணி)
 அப்லோசெலிலசு பன்சாக்சு (பி. பு. ஹாமில்டன், 1822) (நீல முண்டகக்கண்ணி)
 அப்லோசெலிலசு பர்வசு (சுந்தர ராஜ், 1916) (குள்ள முண்டகக்கண்ணி)
 அப்லோசெலிலசு வெர்னேரி  மெய்க்னன், 1966 (வெர்னர் சிற்றோடை மீன்)

மேற்கோள்கள் 

மீன் பேரினங்கள்
இட்டெர்பியம்(II) அயோடைடு

இட்டெர்பியம்(II) அயோடைடு (Ytterbium(II) iodide) என்பது YbI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். இட்டெர்பியத்தின் அயோடைடு உப்பான இது மஞ்சள் நிறத்தில் திண்மநிலையில் காணப்படுகிறது.

தயாரிப்பு
இட்டெர்பியம்(III) அயோடைடை சூடுபடுத்தினால் இட்டெர்பியம்(II) அயோடைடு உருவாகும்.:

டெட்ரா ஐதரோபியூரானில் கரைக்கப்பட்ட 1,2-ஈரயோடோயீத்தேனுடன் உலோக இட்டெர்பியத்தைச் சேர்த்து வினைபுரியச் செய்வதன் மூலமும் இதைத் தயாரிக்கலாம்:

இவ்வினை அறை வெப்பநிலையில் நடந்தாலும், வினையாக்கிகளின் உணர்திறன் காரணமாக நீரற்ற மற்றும் மந்த வாயுவின் கீழ் இவ்வினை நடைபெற வேண்டியது அவசியமாகும். இல்லையெனில், ஆக்சிசன் இருந்தால் இட்டெர்பியம்(III) அயனிக்கு விரைவான ஆக்சிசனேற்றம் நடைபெறுகிறது. பச்சை நிறத்தில் இருந்து மஞ்சள் நிறமாக கரைசலின் நிறத்தை மாறுவதன் மூலம் இவ்விரைவான ஆக்சிசனேற்றம் பார்வைக்கும் அடையாளமாகும்.

பண்புகள்
இட்டெர்பியம்(II) அயோடைடு மஞ்சள் நிறத்தில் திண்மமாகக் காணப்படுகிறது. காற்று மற்றும் ஈரப்பதத்திற்கு மிகவும் உணர்திறன் கொண்டது. இதனால் இட்டெர்பியம்(III) அயோடைடாக விரைவில் ஆக்சிசனேற்றம் அடைந்து விடும். இது தண்ணீருடன் வினைபுரிந்து ஐதரசன் வாயுவையும்  அடிப்படை அயோடைடுகளை உருவாக்குகிறது. மேலும் அமிலங்களுடன் தீவிரமாக வினையில் ஈடுபடுகிறது. சுமார் 800 பாகை செல்சியசு வெப்பநிலையில், கண்ணாடிச் சுவர்களில் இட்டெர்பியம்(II) அயோடைடின் மஞ்சள் நிறப் பதங்கமாதலை காணமுடியும். எனவே எனவே இட்டெர்பியம்(II) அயோடைடின் உருகு நிலையை துல்லியமற்றதாகவே தீர்மானிக்க முடியும்.

சமாரியம்(II) அயோடைடு (SmI2), போலவே  இட்டெர்பியம்(II) அயோடைடும் ஒரு வினையாக்கியாக கரிம வேதியியல் வினைகளில் பயன்படுத்தப்படுகிறது.

மேற்கோள்கள்

மேலும் படிக்க 
 
 

இட்டெர்பியம்(II) சேர்மங்கள்
அயோடைடுகள்
சாா்ஜென்ட் திட்டம்

இந்தியாவில் போருக்குப் பிந்தைய கல்வி மேம்பாட்டிற்கான சார்ஜென்ட் ஆணையத்தின் அறிக்கை என்று அழைக்கப்படும் சார்ஜென்ட் திட்டம், 1944 ஆம் ஆண்டு பிரிட்டிஷ் நடத்தி வந்த இந்திய அரசாங்கத்தின் உத்தரவின் பேரில் தயாரிக்கப்பட்ட ஒரு குறிப்பாணையாகும், இது இந்தியாவில் கல்வியறிவு மற்றும் கல்வியின் எதிர்கால வளர்ச்சியை கோடிட்டுக் காட்டியது.

இந்தியாவின் கல்வி மறுசீரமைப்பாக சார்ஜென்ட் திட்டத்தின் மைய இலக்கு இருந்தது. 6-11 வயதுக்குட்பட்ட அனைத்து இந்தியக் குழந்தைகளுக்கும் இலவச மற்றும் கட்டாயக் கல்வியை அறிமுகப்படுத்த இது பரிந்துரைத்தது. இந்தத் திட்டம் அறிமுகப்படுத்தப்பட்ட 40 ஆண்டுகளுக்குள், அதாவது 1984-ஆம் ஆண்டிற்குள் இந்தியாவில் உலகளாவிய கல்வியறிவை கொண்டு வருவதை நோக்கமாகக் கொண்டது. திட்டம் பின்வருமாறு சென்றதுஃ

 தொடக்கப் பள்ளிகள் மற்றும் உயர்நிலைப் பள்ளிகளை நிறுவுதல்.
 உயர்நிலைப் பள்ளிகள் இரண்டு வகைகள்

 அ. கல்வி.
 B. தொழில்நுட்ப மற்றும் தொழிற்துறை

 இடைநிலைப் படிப்புகளை ரத்து செய்தல்.

40 ஆண்டு கால அளவு என்பது உலகளாவிய கல்வியறிவை அடைவதற்கான மிக நீண்ட காலம் என்று இந்திய சுதந்திர இயக்கத்தின் தலைவர்களால் அந்த நேரத்தில் கேலி செய்யப்பட்ட போதிலும், சுதந்திரத்திற்குப் பிந்தைய இந்தியாவில் சராசரி கல்வியறிவு நிலைகள் 2008 ஆம் ஆண்டில் சுமார் 65% ஐ மட்டுமே எட்டியிருந்தன (64 ஆண்டுகளுக்குப் பிறகு இந்தத் திட்டம் தொடங்கப்பட்டிருக்கும்) மற்றும் ஆண்டுக்கு 1.5% என்ற விகிதத்தில் "மந்தமாக" மட்டுமே அதிகரித்து வந்தது.

மேற்கோள்கள் 

இந்தியாவின் கல்வி வரலாறு
கிறிஸ்டோபர் நெல்சன் (காவல்துறை அலுவலர்)

கிறிஸ்டோபர் நெல்சன் (Christopher Nelson)  ஓய்வு பெற்ற ஓர் இந்தியக் காவல் பணி அலுவலர் ஆவார். இவர் இந்திய மாநிலமான தமிழ்நாட்டில் உள்ள நாகர்கோவிலில் இருந்து வந்தவர் ஆவார்.

இவர் பொருளாதாரத்தில் முதுகலைப் பட்டம் பெற்றுள்ளார்.2011 இல் காவல்துறையில் இருந்து ஓய்வு பெற்றார். பின்பு,  தமிழ்நாடு திட்டக் குழுவின் முழுநேர உறுப்பினராக நியமிக்கப்பட்டார். இவர் காவல்துறையில் காவல்துறைத் தலைவர் பதவியை வகித்தார்.

2001 ஆம் ஆண்டில் அப்போதைய தமிழக முதலமைச்சராக இருந்த மு. கருணாநிதியின் சர்ச்சைக்குரிய கைது நிகழ்ச்சியில் இவர் கலந்து கொண்டதாக கூறப்படும் குற்றச்சாட்டுகளை மறுத்துள்ளார்.

சாதனைகள் 
1995 ஆம் ஆண்டில் அவருக்கு குடியரசுத் தலைவரின் போலீஸ் பதக்கம் வழங்கப்பட்டது. செப்டம்பர் 2012 இல் இவர் தமிழக அரசால் தமிழக தகவல் ஆணையராக நியமிக்கப்பட்டார்.

மேற்கோள்கள் 

இந்திய காவல் பணி அதிகாரிகள்
கன்னியாகுமரி மாவட்ட நபர்கள்
வாழும் நபர்கள்
கார்கோட்டி அருங்காட்சியகம்

கார்கோட்டி அருங்காட்சியகம் (Gargoti Museum) என்பது இந்திய மாநிலமான மகாராட்டிராவில் உள்ள நாசிக்கிற்கு அருகிலுள்ள சின்னார் நகரில் அமைந்துள்ள ஒரு அருங்காட்சியகமாகும், இது 40 ஆண்டுகளுக்கும் மேலாக கே. சி. பாண்டேவால் சேகரிக்கப்பட்ட இயற்கை கனிமங்கள் மற்றும் ரத்தின மாதிரிகளின் தொகுப்பைக் கொண்டுள்ளது. "கோட்டி" என்ற சொல் கல் அல்லது கூழாங்கல் என்று பொருள்படும் ஒரு மராத்தி வார்த்தையைக் குறிக்கிறது. இது இந்தியாவின் முதல் மற்றும் ஒரே ரத்தினங்கள், கனிமங்கள் மற்றும் புதைபடிவ அருங்காட்சியகம் ஆகும். இது உலகின் மிகப்பெரிய மற்றும் மிகச்சிறந்த இந்திய செயோலைற்று தாதுக்கள் மற்றும் படிகங்களின் தொகுப்பையும் கொண்டுள்ளது.

அருங்காட்சியம் பற்றிய விவரங்கள் 
கார்கோட்டி அருங்காட்சியகத்தில் இந்திய செயோலைற்று தாதுக்கள் மற்றும் படிகங்களின் மிகப்பெரிய மற்றும் மிகச்சிறந்த தொகுப்பு உள்ளது. இது தக்காண பீடபூமி காட்சிக்கூடம், பிரெஸ்டீஜ் காட்சிக்கூடம் என இரண்டு காட்சிக்கூடங்களாக பிரிக்கப்பட்டுள்ளது. அருங்காட்சியகத்தில் 2 தளங்கள் உள்ளன. அருங்காட்சியகமானது கனிமங்கள், படிகங்களின் பரந்த தொகுப்பைக் கொண்டுள்ளது. இது நாசிக்கிலிருந்து 32 கி. மீ தொலைவில் நாஷிக்-ஷீரடி நெடுஞ்சாலையில் சின்னார் என்ற நகரத்தில் அமைந்துள்ளது. 

அருங்காட்சியகத்தின் காட்சிப் பொருட்கள் பின்வருமாறு 

 இயற்கை படிகங்கள்
 செயோலைற்றுகள், கனிமங்கள்
 ரத்தினக் கற்கள்
 குறைமணிக் கற்கள் மற்றும் குறைமணி உலோகங்கள்
 விலைமதிப்பற்ற கற்கள் மற்றும் உலோகங்கள்
 புதைபடிவங்கள்
 சிலைகள்
 கைவினைப் பொருட்கள்

தக்காண பீடபூமி காட்சிக்கூடம் 
இந்தப் பகுதியில் இந்தியாவின் தக்காண பீடபமிப் பகுதியில், முக்கியமாக மகாராட்டிரா மற்றும் அதைச் சுற்றியுள்ள மாநிலங்களில் இருந்து தோண்டியெடுக்கப்பட்ட செயோலைற்று தாதுக்கள் மற்றும் படிகங்கள் காட்சிக்கு வைக்கப்பட்டுள்ளன.

காட்சிப்படுத்தப்பட்டுள்ள பொருள்களில் கீழ்க்காண்பவை அடங்கும்

 செயோலைற்று, கனிமம் மற்றும் படிக மாதிரிகள்
 குண்டுகள், அழிந்துபோன டைனோசர்கள் மற்றும் மம்மத்ஸின் புதைபடிவங்கள்
 விலைமதிப்பற்ற/அரை விலைமதிப்பற்ற கற்களால் செதுக்கப்பட்ட சிலைகளின் சிறந்த தரம்
 ஒளிரும் கனிம காட்சி

பிரெஸ்டீஜ் காட்சிக்கூடம் 
இந்தப் பிரிவு இந்தியா மற்றும் உலகெங்கிலும் இருந்து அரிய கண்டுபிடிப்புகளைக் காட்டுகிறது.

இதில் கீழ்க்காண்பவை அடங்கும் -

 ரத்தினங்கள், விலைமதிப்பற்ற/குறைமணிக் கற்கள்
 விலைமதிப்பற்ற/குறைமணி உலோகங்கள்
 சந்திரன் மற்றும் செவ்வாய் கிரகத்திலிருந்து பாறைகள்
 சிறந்த இந்திய செயோலைற்ற தாதுக்கள்

பிரெஸ்டீஜ் காட்சிக்கூடத்தின் வடிவமைப்புகள் இந்திய நாடாளுமன்றத்தின் நினைவுச்சின்னத்தால் ஈர்க்கப்பட்டுள்ளன, மேலும் இயற்கையின் மயக்கும் பொக்கிஷங்களின் ஒரு காட்சியைக் காட்டுகின்றன.

படக்காட்சியகம்

மேற்கோள்கள் 

மகாராட்டிர அருங்காட்சியகங்கள்
15 (எண்)

15  (பதினைந்து) (fifteen) என்பது தமிழ் எண்களில் ௧௫ அல்லது ௰௫  என்பதைக் குறிக்கும் இந்து-அராபிய எண் ஆகும்.. பதினைந்து என்பது பதினான்கிற்கும் 16இற்கும் இடைப்பட்ட இயல் எண் ஆகும்.

கணிதத்தில்

15 என்பது:
 எட்டாவது பகு எண் 
 ஆறாவது அரைப்பகாத்தனி 
 முதலாவது ஒற்றை மற்றும் நான்காவது பிரிநிலை அரைப்பகாத்தனி ஆகும்.; 
15 ன் தகு வகு எண்களான 1 (எண்), 3 (எண்), மற்றும் 5 (எண்),ஆக இதன் முதல் வடிவமான (3.q), இங்கு q என்பது உயர் பகா எண் ஆகும்.

 15 என்பது குறைபாட்டெண், பெல் எண்  இது ஒரு ஒற்றெண் ல் இரும (1111) மற்றும் நான்ம எண் (33).
 9 இன் சரி ஈவுகளின் கூடுதல்; சரி ஈவுகளின் தொடரானது 15 இன் பகு எண்ணாகும் (15,9,4,3,1,0) இவற்றின் பகாஎண்கள் 3-சரி ஈவு செடியாகும்.
 முதல் தொகுதியான இரண்டாவது பிரிநிலை அரைப்பகாத்தனிகளில் (14, 15) இரண்டாவது உறுப்பாகும்; அடுத்த தொகுதிகள் (21, 22) ஆகும்.
 15 என்பது மூன்று வழிகளில் பல்கோண எண்ணாகும்: இது ஒரு  முக்கோண எண்ணும், அறுகோண எண்ணும், ஐந்துகோண பல்கோண எண்ணும் ஆகும்.
 தனித்துவமான வரிசை-3 கொண்ட  மாயச் சதுரத்தின் மாய மாறிலி ஆகும்.

</td>

 மிகச் சிறிய  இரண்டு மிகை சதுர எண்களின் வேறுபாடாக வெளிப்படுத்தக்கூடிய மிகச் சிறிய மிகை எண் 15 ஆகும்.  or  (see image).

மேலும்,
 15 இன் பகா காரணிகள்,(3 மற்றும் 5) ஆகும். இது முதல் இரட்டை பகா எண்ணின் சோடியாகும்.
 15 இன் தசமத்தில், 15 ல் 1 மற்றும் 5 என்ற இலக்கங்களைக் கொண்டுள்ளது. இந்த இலக்கங்களுக்கிடையே 1 முதல் 5 வரையிலான முழு எண்களை ஒன்றாக கூடுதலும் 15 ஆகும்.(1 + 2 + 3 + 4 + 5 = 15). இதே பண்புடன் கூடிய மற்றுமொரு தசமஎண் 27 ஆகும்.

அறிவியலில்

 பாசுபரசின் அணு எண் 15 ஆகும்.
 15 யூனோமியா என்பது உள்ளக சிறுகோள் பட்டையில் உள்ள யூனோமியக் குடும்பத்தின் மிகப்பெரிய சிறுகோள் ஆகும்.

காரணிகள் 
பதினைந்தின் நேர்க் காரணிகள் 1, 3, 5, 15 என்பனவாகும்.

மேற்கோள்கள்

இவற்றையும் வாசிக்க
 Wells, D. The Penguin Dictionary of Curious and Interesting Numbers London: Penguin Group. (1987): 91–93

வெளி இணைப்புகள்
  – discussing hexadecimals
  – discussing the Celtic number as used in Lincolnshire

முழு எண்கள்
ஸ்டாண்ட்-அப் இந்தியா

ஸ்டாண்ட்-அப் இந்தியா திட்டம் என்பது பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்காக  5 ஏப்ரல் 2016 அன்று இந்திய அரசால் தொடங்கப்பட்டது. ஸ்டாண்ட் அப் இந்தியா கடன் திட்டம் என்பது 2016 ஆம் ஆண்டில் இந்திய அரசால் தொடங்கப்பட்ட ஒரு முயற்சியாகும், இது தொழில்முனைவோரை ஊக்குவிப்பதற்கும், நாட்டில் உள்ள பட்டியல் சாதி (எஸ். சி./பட்டியல் பழங்குடி) மற்றும் பெண் தொழில்முனைவோருக்கு வங்கிக் கடன்களை வழங்குவதற்கும் உதவுகிறது. இந்தத் திட்டம் உற்பத்தி, வர்த்தகம் அல்லது சேவைத் துறையில் ஒரு கிரீன்ஃபீல்ட் நிறுவனத்தை அமைப்பதற்காக ரூ. 1 கோடி வரை கடன் வழங்குவதை நோக்கமாகக் கொண்டுள்ளது.

இது ஸ்டார்ட்அப் இந்தியா போன்றது, ஆனால் அதிலிருந்து வேறுபட்டது.  இரண்டு திட்டங்களும் மேக் இன் இந்தியா, தொழில்துறை வழித்தடம், பிரத்யேக சரக்கு வழித்தடம் (Dedicated Frite Corridor), சாகர்மாலா, பாரத்மாலா, உடான்-ஆர்.சி.எஸ்., டிஜிட்டல் இந்தியா, பாரத்நெட் மற்றும் உமாங் போன்ற இந்திய அரசின் பிற திட்டங்களின் பயனாளிகளாக உள்ளது.

வரலாறு

பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்கான அரசாங்கத்தின் முயற்சிகளின் ஒரு பகுதியாக பிரதமர் நரேந்திர மோடி 5 ஏப்ரல் 2016 அன்று ஸ்டாண்ட்-அப் இந்தியா திட்டத்தை தொடங்கினார்.

இந்தத் திட்டம், விவசாயத் துறைக்கு வெளியே புதிய நிறுவனங்களை அமைக்கும் பெண்கள் மற்றும் பட்டியல் சாதியினர் மற்றும் பழங்குடியினருக்கு  ரூபாய்  முதல்  ரூபாய் (அமெரிக்க $130,000) வரை வங்கிக் கடன்களை வழங்குகிறது.

ஏப்ரல் 2023 இல், மத்திய நிதித்துறை இணையமைச்சர் பகவத் கரத், இத்திட்டம், நிதியச் சேர்க்கைக்கான தேசிய இயக்கத்தின் நோக்கமான, ஓரங்கட்டப்பட்ட குழுக்களுக்கு நிதி வாய்ப்புகளை வழங்குவதுடன் இணைந்துள்ளது என்றார். கடந்த ஏழு ஆண்டுகளில், 180,000 க்கும் மேற்பட்ட தொழில்முனைவோர் இத்திட்டத்தின் மூலம் பயனடைந்துள்ளதாகவும், இந்த முன்முயற்சியின் மூலம் வழங்கப்பட்ட கடன்களில் 80 சதவீதத்திற்கும் அதிகமானவை பெண் தொழில்முனைவோருக்காக ஒதுக்கப்பட்டுள்ளதாகவும் அவர் கூறினார்.

மேலும் காண்க
 காதி
 காதி மற்றும் கிராமத் தொழில்கள் ஆணையம்
 குறு சிறு மற்றும் நடுத்தர தொழில் துறை அமைச்சகம்
 கிராமப்புற தொழில்மயமாக்கலுக்கான மகாத்மா காந்தி நிறுவனம்
 தேசிய சர்கா அருங்காட்சியகம்
 இந்திய தேசிய கைத்தறி தினம்
 மேக் இன் இந்தியா
 சுதேசி ஜாகரான் மஞ்ச்
 ஸ்வராஜ்
 ஸ்டார்ட்அப் இந்தியா விதை நிதி திட்டம்

சான்றுகள்

வெளி இணைப்புகள்

 

இந்திய அரசுத் திட்டங்கள்
அடல் புஜல் திட்டம்

அடல் புஜல் யோஜனா (அல்லது, அடல் ஜல், லிட் அடல் நிலத்தடி நீர் திட்டம் அல்லது அடல் நீர்) என்பது முன்னாள் பிரதமர் அடல் பிஹாரி வாஜ்பாயின் 95 வது பிறந்தநாளில் பிரதமர் நரேந்திர மோடியினால் தொடங்கப்பட்ட நிலத்தடி மேலாண்மைத் திட்டமாகும். இந்தியாவின் ஏழு மாநிலங்களின் நிலத்தடி நீர் மேலாண்மையை மேம்படுத்துவதே இத்திட்டத்தின் நோக்கமாகும்.

வரலாறு
ஜூன் 2018 இல், உலக வங்கி வாரியம் இந்த திட்டத்திற்கு ஒப்புதல் அளித்தது, மேலும் இது உலக வங்கியால் நிதியளிக்கப்படும். இது  25 டிசம்பர் 2019 அன்று ஜல் ஜீவன் மிஷனின் கீழ் தொடங்கப்பட்டது.

குசராத்து, அரியானா, கருநாடகம், மத்தியப் பிரதேசம், மகாராட்டிரம், இராசத்தான் and உத்தரப் பிரதேசம் ஆகியவை சமூகப் பங்கேற்பின் மூலம் நிலத்தடி நீர் மேலாண்மையை மேம்படுத்துவதற்காக நியமிக்கப்பட்ட முன்னுரிமை மாநிலங்களாகும், இது சுமார் 78 மாவட்டங்கள் மற்றும் 8350 கிராம பஞ்சாயத்துகளை பாதிக்கிறது. இத்திட்டத்தின் காலம் 2020 முதல் 2025 வரை.

மோடி ஆட்சியில் தொடங்கப்பட்ட பிற விவசாயத் திட்டங்கள்
நரேந்திர மோதி ஆட்சியில் தொடங்கப்பட்ட விவசாயத் திட்டங்கள்: 

 இந்திய வேளாண் சட்டங்கள் 2020
 அடல் புஜல் யோஜனா
 ஆன்லைன் வேளாண் சந்தைப்படுத்துதலுக்கான மின்னணு பெயர்
 உள்ளூர் சேமிப்பகத்திற்கான கிராம பண்டாரன் யோஜனா
 நுண்ணீர் பாசன நிதி (எம். ஐ. எஃப்.)
 நீடித்த நிலையான விவசாயத்திற்கான தேசிய இயக்கம் (என். எம். எஸ். ஏ)
 மீன்வளப் பயிற்சி மற்றும் விரிவாக்கத்திற்கான தேசியத் திட்டம்
 மீனவர் நலனுக்கான தேசிய திட்டம்
 பிரதம மந்திரி கிசான் சம்மன் நிதி (PMKSN) குறைந்தபட்ச ஆதரவு திட்டத்திற்கான
 பாசனத்திற்கான பிரதம மந்திரி கிரிஷி சிஞ்சாய் யோஜனா (பி. எம். கே. எஸ். ஒய்)
 பரம்பரகத் கிரிஷி விகாஸ் யோஜனா (பி. கே. வி. ஒய்.) இயற்கை விவசாயத்திற்கான திட்டம்
 பயிர் காப்பீட்டுக்கான பிரதம மந்திரி பயிர் காப்பீடு திட்டம் (PMFBY)

மேலும் காண்க
 இந்தியாவில் விவசாயம்
 இந்தியாவில் நீர்ப்பாசனம்

சான்றுகள்

இந்திய அரசுத் திட்டங்கள்
தேர்தல் நடத்தும் அலுவலர்

தேர்தல் நடத்தும் அலுவலர் (returning officer) என்பது பல்வேறு பாராளுமன்ற அமைப்புகளில், ஒன்று அல்லது அதற்கு மேற்பட்ட தொகுதிகளில் தேர்தல்களை மேற்பார்வையிடும் பொறுப்பு உள்ளவரைக் குறிப்பதாகும்.

இந்தியா 
மக்கள் பிரதிநிதித்துவச் சட்டம், 1951-ன் படி,  பாராளுமன்ற அல்லது சட்டமன்றத் தொகுதியில் தேர்தல்களை நடத்துவதற்கு பொறுப்பானவர் தேர்தல் நடத்தும் அலுவலர் ஆவார். அவர்,  ஒரு குறிப்பிட்ட தொகுதியில் தேர்தல்களின் தலைவராக உள்ளார். பொதுவாக, மக்களவைத் தேர்தலைப் பொறுத்தவரை, அது மாவட்ட நீதிபதியாகவும், மாநிலச் சட்டமன்றத் தேர்தல்களைப் பொறுத்தவரை, துணைப்பிரிவு நீதிபதியாகவும் இருப்பார். தேர்தல் நடத்தும் அலுவலர் வாக்குப்பதிவு, வாக்கு எண்ணிக்கை செயல்முறையை நடத்துவதற்கும், வாக்குச் சீட்டின் செல்லுபடியை தீர்மானிப்பதற்கும் சட்டப்பூர்வ அதிகாரம் பெற்றவராக உள்ளார், அவரது முடிவினை மறுதளிக்க தேர்தல் ஆணையத்திற்கு எந்த அதிகாரமும் இல்லை.

இந்தியத் தேர்தல் ஆணையம் மாநில அரசு/யூனியன் பிரதேச நிர்வாகத்துடன் கலந்தாலோசித்து ஒவ்வொரு சட்டமன்ற மற்றும் பாராளுமன்றத் தொகுதிகளுக்கும் தேர்தல் அதிகாரியாக அரசு அல்லது உள்ளூர்  அதிகாரியை நியமிக்கிறது. மேலும், தேர்தல் ஆணையம் ஒவ்வொரு சட்டமன்ற மற்றும் பாராளுமன்றத் தொகுதிகளுக்கும் ஒன்று அல்லது அதற்கு மேற்பட்ட உதவித் தேர்தல் அதிகாரிகளை, தேர்தல் அதிகாரிக்கு உதவுவதற்காக நியமிக்கிறது.

மேற்கோள்கள் 

தேர்தல்
கோலா கிராய் தொடருந்து நிலையம்

கோலா கிராய் தொடருந்து நிலையம் (ஆங்கிலம்: Kuala Krai Railway Station மலாய்: Stesen Keretapi Kuala Krai) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், கோலா கிராய் மாவட்டம், கோலா கிராய் நகரில் உள்ள ஒரு தொடருந்து நிலையம் ஆகும். கோலா கிராய் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது.

கிளாந்தான் மாநிலத்தின் மிகப்பெரிய தொடருந்து நிலையமான கோலா கிராய் தொடருந்து நிலையம், மலாயா கிழக்கு கடற்கரை தொடருந்து வழித்தடத்தில் (KTM East Coast Line) அமைந்துள்ளது; மற்றும் கேடிஎம் இண்டர்சிட்டி சேவைகளை வழங்குகிறது. கோலா கிராய் நகரின் பெயரால் பெயரிடப்பட்டுள்ளது.

பொது

1920-ஆம் ஆண்டுகளில் கிழக்கு கடற்கரை இரயில்வே (East Coast Railway) எனும் தொடருந்து கட்டுமானத்தில் இருந்து கோலா கிராய் தொடருந்து நிலையத்தின் வரலாறும் தொடங்குகிறது. அதற்கு முன்னர், இந்தப் பகுதியில் வாரத்திற்கு ஒரு முறைதான் ஆற்றின் வழியாகப் படகுப் பயணங்கள் இருந்தன. 

அந்தப் படகுச் சேவையை, டப் டிவலப்மெண்ட் ரிவர் ஸ்டீமர் (Duff Development River Steamers) எனும் பெயரில் கிளாந்தான் அரசாங்கம் நடத்தி வந்தது. வாரத்திற்கு ஒரு முறை தான் கிராம மக்கள் பாசிர் மாஸ் நகரத்திற்கு வர முடியும்.

கோலா கிராய் ஆற்றுப் போக்குவரத்து

கிளாந்தான் மாநிலத்தில் தொடருந்து சேவை நடைமுறைக்கு வந்ததும், கிளாந்தான் மாநிலத்தின் தொலைதூர உட்புறத்தில் குறிப்பிடத்தக்க அளவில் மாற்றங்கள் ஏற்பட்டன. கோலா கிராயில் இருந்த ஆற்றுப் போக்குவரத்து, தொடருந்து சேவையால் முழுமையாக மாற்றம் அடைந்தது.

கோலா கிராய் நகரில் தொடருந்து சேவை அறிமுகம் செய்யப்பட்டதில் இருந்து, இந்த நகரம் பொதுமக்களால் அடிக்கடி பயன்படுத்தப்படும் தொடருந்து சேவைகளின் ஒரு பகுதியாக மாறியுள்ளது. கோலா கிராய் தொடருந்து நிலையம் 1920-களில் அதன் செயல்பாட்டைத் தொடங்கியது. தற்போது இந்த நிலையம் ஜொகூர் பாரு சென்ட்ரல், கிம்மாஸ் நிலையங்களில் இருந்து கிளாந்தானில் உள்ள மற்ற நகரங்கள் வழியாக இயக்கப்படுகிறது.

நிலைய வசதிகள்

 பக்க மேடை
 காத்திருப்புப் பகுதி
 பொது கழிப்பறைகள்
 வாகன நிறுத்துமிடம்
 கடவுச்சீட்டு விற்பனை இயந்திரம்
 வாடிக்கையாளர் சேவை அலுவலகம்
 பானங்கள் விற்பனை இயந்திரம்

தொடருந்து சேவைகள்

 ராக்யாட் தீமோரான் விரைவு தொடருந்து - 26/27 தும்பாட் - ஜொகூர் பாரு சென்ட்ரல் - (Ekspres Rakyat Timuran 26/27 Tumpat–JB Sentral)
 தீமோர் கிழக்கு நகரிடை போக்குவரத்து  - 51/52/57/60 தும்பாட் - குவா மூசாங் - (Shuttle Timur 51/52/57/60 Tumpat–Gua Musang)
 தீமோர் கிழக்கு நகரிடை போக்குவரத்து - 55/56 தும்பாட் - தாபோங் - (Shuttle Timur 55/56 Tumpat–Dabong)

மேலும் காண்க
 தெமங்கான் தொடருந்து நிலையம்
 கேடிஎம் இண்டர்சிட்டி
 தானா மேரா கிளாந்தான் தொடருந்து நிலையம்

மேற்கோள்கள்

வெளி இணைப்புகள்

Kuala Lumpur MRT & KTM Intercity Integrations

மலேசியத் தொடருந்து நிலையங்கள்
பேக்கிபன்சாக்சு

பேக்கிபன்சாக்சு (Pachypanchax) என்பது மடகாசுகரில் உள்ள நன்னீரைப் பூர்வீகமாகக் கொண்ட அப்லோச்சிலிடே குடும்பச் சிற்றோடை மீன்களின் ஒரு பேரினமாகும். இதில் ஒரு சிற்றினம் (பே. பிளேபைரி) சீசெல்சு தீவிலிருந்து அறியப்படுகிறது.

சிற்றினங்கள் 
இந்த பேரினத்தில் தற்போது அங்கீகரிக்கப்பட்ட சிற்றினங்கள்:

 பேக்கிபன்சாக்சு அர்னவுல்டி லோயிசெல், 2006
 பேக்கிபன்சாக்சு ஓமலோனோடசு (தும்மெயிரில், 1861) (நீல முண்டகக்கண்ணி)
 பேக்கிபன்சாக்சு பாட்ரிசியா லோயிசெல், 2006
 பேக்கிபன்சாக்சு பிளேபைரி (குந்தர், 1866) (தங்க முண்டகக்கண்ணி)
 பேக்கிபன்சாக்சு சாகரம்யி (கோலி, 1928)
 பேக்கிபன்சாக்சு ஸ்பார்க்சோரம் லோயிசெல், 2006
 பேக்கிபன்சாக்சு வரத்ராசா லோயிசெல், 2006

வேறு பல சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன என்றாலும், இவை இன்னும் முறையாக விவரிக்கப்படவில்லை. புதிய சிற்றினங்கள் முறையான சிற்றினங்களின் பெயரினைப் கொண்டிருக்க அவசியமில்லை. மேலும் கீழே பட்டியலிடப்பட்டுள்ள புதிய சிற்றினங்களில் ஒன்று (தாலியோ அல்லது சிரிபிகினா) இப்போது பி. பேட்ரிசியா என்று அழைக்கப்படுகிறது.

 பேக்கிபன்சாக்சு சிற். அனலவா ''பேக்கிபன்சாக்சு சிற். சோபியா
 பேக்கிபன்சாக்சு சிற். தாலியோ' பேக்கிபன்சாக்சு சிற். நவ. 'சிரிபிகினா'''

மேற்கோள்கள் 

மீன் பேரினங்கள்
தாபோங் தொடருந்து நிலையம்

தாபோங் தொடருந்து நிலையம் (ஆங்கிலம்: Dabong Railway Station மலாய்: Stesen Keretapi Dabong) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், கோலா கிராய் மாவட்டம், தாபோங் நகரில் உள்ள ஒரு தொடருந்து நிலையம் ஆகும். இந்த நிலையம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 155 கி.மீ. தொலைவில் அமைந்துள்ளது.

இந்த நிலையம் தும்பாட் மற்றும் தாபோங் நகரங்களுக்கு இடையே செல்லும் கிழக்கு நகரிடை சேவையின் முனையமாகும். தாபோங் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. தாபோங் நகரின் பெயரால் இந்த நிலையத்திற்குப் பெயரிடப்பட்டுள்ளது.

பொது

கிளாந்தான் மாநிலத்தின் மேற்கு கடற்கரையில் உள்ள முக்கிய நகரங்களுடன் கோலா கிராய் பகுதிகளை இணைக்க 1920-களில் தாபோங் தொடருந்து நிலையம் உருவாக்கப்பட்டது. தாபோங் தொடருந்து நிலையத்தின் தொடருந்து பாதை கோலா கிராய் நகரத்தின் வழியாக தாபோங் நகரத்தையும் கடந்து செல்கிறது.தாபோங் நகரத்தின் மையத்தில் தாபோங் தொடருந்து நிலையம் உள்ளது.

அந்தக் காலக்கட்டத்தில் தாபோங் நகரின் தொடருந்து பாதையின் இரு மருங்கிலும் குடியிருப்புகள் அமைக்கப்பட்டன. சாலைகள் அமைக்கப்பட்ட பின்னர் உள்ளூர்க் கிராமங்களும் தோன்றின. 20-ஆம் நூற்றாண்டில் சாலைப் போக்குவரத்து இணைப்புகள் மேம்பட்டன. அதனால் தாபோங் நகரத்திற்கு மக்கள் அதிகமாகக் குடிபெயர்ந்தனர். வேளாண்மைக்கு தாபோங் நகரத்தில் கிடைத்த நிலங்களைப் பொதுமக்கள் நன்றாகப் பயன்படுத்திக் கொண்டார்கள்.

மீன் குகை

தாபோங் நகருக்கு அருகில் செல்லும் கலாஸ் ஆற்றுப் பகுதியில், புகழ்பெற்ற ’குவா ஈக்கான்’ எனும் மீன் குகை (Fish Cave) அமைந்துள்ளது. இந்த நகர்ப் பகுதி வடக்கு, தெற்கு, மேற்கு, கிழக்கு என நாற்புறமும் மலைகளால் சூழப்பட்டுள்ளது. தென்மேற்கில் 1422 மீட்டர் உயரத்தில் செத்தோங் மலை (Gunung Setong)  உள்ளது. தாபோங் ஒரு மலைப்பாங்கான நகர்ப் பகுதி ஆகும். 

20-ஆம் நூற்றாண்டுக்கு முன்பு, அதன் முழுப் பகுதியும் வெப்பமண்டல மழைக்காடாக இருந்தது. செத்தோங் மலையில் இருந்து லெபிர் ஆறு கடந்து செல்கிறது.

நிலைய வசதிகள்

 பக்க மேடை
 காத்திருப்புப் பகுதி
 பொது கழிப்பறைகள்
 வாகன நிறுத்துமிடம்
 கடவுச்சீட்டு விற்பனை இயந்திரம்
 வாடிக்கையாளர் சேவை அலுவலகம்
 பானங்கள் விற்பனை இயந்திரம்

தொடருந்து சேவைகள்

 ராக்யாட் தீமோரான் விரைவு தொடருந்து - 26/27 தும்பாட் - ஜொகூர் பாரு சென்ட்ரல் - (Ekspres Rakyat Timuran 26/27 Tumpat–JB Sentral)
 தீமோர் கிழக்கு நகரிடை போக்குவரத்து  - 51/52/57/60 தும்பாட் - குவா மூசாங் - (Shuttle Timur 51/52/57/60 Tumpat–Gua Musang)
 தீமோர் கிழக்கு நகரிடை போக்குவரத்து - 55/56 தும்பாட் - தாபோங் - (Shuttle Timur 55/56 Tumpat–Dabong)

மேலும் காண்க
 தெமங்கான் தொடருந்து நிலையம்
 கேடிஎம் இண்டர்சிட்டி
 கோலா கிராய் தொடருந்து நிலையம்

மேற்கோள்கள்

வெளி இணைப்புகள்
Kuala Lumpur MRT & KTM Intercity Integrations

மலேசியத் தொடருந்து நிலையங்கள்
பச்சை முண்டகக்கண்ணி

அப்லோசெலிலசு பிளாக்கி அல்லது பச்சை முண்டகக்கண்ணி என்பது இந்தியா, இலங்கை மற்றும் பாக்கித்தானைச் சுற்றியுள்ள நீர் நிலைகளில் வசிக்கும் ஒரு மீன் சிற்றினமாகும்.

விளக்கம் 
அப்லோசெலிலசு பிளாக்கி 6 சென்டிமீட்டர் உடல் நீளம் கொண்டது. இது பெரும்பாலும் உப்பு நீர் அல்லது நன்னீர் கொண்ட கடலோர வாழ்விடங்களில் வாழ்கிறது. இது இளம் உயிரிகள், பூச்சிகள் மற்றும் மீன் ஆகியவற்றை உணவாகக் கொள்கிறது.

பெயர் 
இந்த சிற்றினத்தை செருமனி மீனியல் அறிஞர் ஜோகான் பால் அர்னால்ட் 1911ஆம் ஆண்டில் இந்தியாவின் கோசிம் என ஒரு வகை இருப்பிடத்துடன் விவரித்தார். இந்த மீனைச் செருமனிக்கு இறக்குமதி செய்த தலைவன் பிளாக்கை சிற்றினப் பெயர் கௌரவிக்கிறது.

மேற்கோள்கள்
நுண் முட்கள்

நுண் முட்கள் (Spinule) என்பது சிறிய முட்கள்  (முதுகெலும்பு நெடுவரிசைகள்) ஆகும். இவை உயிரியல் மற்றும் மனிதனால் உருவாக்கப்பட்ட கட்டமைப்புகளின் ஒரு பகுதியாகும். இந்த வார்த்தை லத்தீன் வார்த்தையான இசுபைனுலாவிலிருந்து (spinula) உருவானது. இச்சொல் பெரும்பாலும் தாவரவியல் மற்றும் விலங்கியல் துறைகளில் பயன்படுத்தப்படுகிறது.

நுண் முட்கள் இருப்பது அல்லது இல்லாமல் இருப்பதைப் பயன்படுத்தி உயிரிகளின் வடிவம், இனங்களை வேறுபடுத்தி அறியலாம். உடற்கூறியல் அம்சங்களை விவரிக்கவும் வேறுபடுத்தவும் செய்யலாம். கண்ணில் உள்ள நுண்முட்கள் வளர்ச்சி டோபமைன், சர்க்கேடியன் இசைவு, மற்றும் ஒளி அல்லது இருள் சூழல்களுக்கு உட்படுத்தப்படுவதைப் பொறுத்துக் கட்டுப்படுத்தப்படுகிறது.

திரவப் படிகக் காட்சிப் பலகைகள் திசை மாறுபாட்டுப் பண்பு கொண்ட கடத்தும் படலத்தைப் பயன்படுத்தலாம். இது "நெகிழிப்பசை பிசின் மற்றும் நிக்கல் துகள்களுடன் கூடிய நுண் முட்களைக் கொண்டுள்ளது".

மேற்கோள்கள் 

உடற்கூற்றியல்
குவா மூசாங் தொடருந்து நிலையம்

குவா மூசாங் தொடருந்து நிலையம் (ஆங்கிலம்: Gua Musang Railway Station மலாய்: Stesen Keretapi Gua Musang) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், குவா மூசாங் மாவட்டம், குவா மூசாங் நகரில் உள்ள ஒரு தொடருந்து நிலையம் ஆகும். இந்த நிலையம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 196 கி.மீ. தொலைவில் அமைந்துள்ளது.

இந்த நிலையம் குவா மூசாங் மற்றும் தும்பாட் நகரங்களுக்கு இடையிலான கிழக்கு நகரிடை சேவையின் ஒரு முனையமாக விளங்குகிறது. குவா மூசாங் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. குவா மூசாங் நகரின் பெயரால் இந்த நிலையத்திற்குப் பெயரிடப்பட்டுள்ளது.

பொது

குவா முசாங் தொடருந்து நிலையம், உள்ளூர் மற்றும் வெளியூர் பயணிகள் குவா மூசாங் நகரத்திற்குப் பயணிக்க ஒரு பொதுப் போக்குவரத்துத் தேர்வாக உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம்  - குவா மூசாங் வழித்தடத்திற்கான முனையமாகவும் செயல்படுகிறது.

ஜொகூர் பாரு மற்றும்  இடையிலான தொடருந்துச் சேவை ஒரு நாளைக்கு ஒரு முறை மட்டுமே செயல்படுகிறது. அத்துடன் இந்தச் சேவையில் ஈடுபட்டுள்ள தொடருந்துகள், ஜொகூர், நெகிரி செம்பிலான், பகாங் மற்றும் கிளாந்தான் ஆகிய மாநிலங்களில் உள்ள பல தொடருந்து நிலையங்களில் நின்று செல்கின்றன.

நிலைய வசதிகள்

 2 பக்க மேடைகள்
 காத்திருப்புப் பகுதி
 பொது கழிப்பறைகள்
 வாகன நிறுத்துமிடம்
 கடவுச்சீட்டு விற்பனை இயந்திரங்கள்
 வாடிக்கையாளர் சேவை அலுவலகம்
 பானங்கள் விற்பனை இயந்திரங்கள்

தொடருந்து சேவைகள்

 ராக்யாட் தீமோரான் விரைவு தொடருந்து - 26/27 தும்பாட் - ஜொகூர் பாரு சென்ட்ரல் - (Ekspres Rakyat Timuran 26/27 Tumpat–JB Sentral)
 தீமோர் கிழக்கு நகரிடை போக்குவரத்து  - 51/52/57/60 தும்பாட் - குவா மூசாங் - (Shuttle Timur 51/52/57/60 Tumpat–Gua Musang)
 தீமோர் கிழக்கு நகரிடை போக்குவரத்து - 55/56 தும்பாட் - தாபோங் - (Shuttle Timur 55/56 Tumpat–Dabong)

மேலும் காண்க
 தாபோங் தொடருந்து நிலையம்
 கேடிஎம் இண்டர்சிட்டி
 கோலா கிராய் தொடருந்து நிலையம்

மேற்கோள்கள்

வெளி இணைப்புகள்
Malaysia's iconic 'Jungle Railway': One of Southeast Asia's greatest train journeys

மலேசியத் தொடருந்து நிலையங்கள்
வாக்குச்சாவடி

வாக்குச்சாவடி (polling station) அல்லது வாக்களிக்கும் நிலையம் என்பது வாக்காளர்கள் தேர்தலில் வாக்களிக்கும் இடமாகும். அமெரிக்க, பிரித்தானிய ஆங்கிலத்தில் polling station எனும் சொல் பயன்படுத்தப்படுகிறது. ஆத்திரேலிய ஆங்கிலத்தில் polling place எனும் சொல் பயன்படுத்தப்படுகிறது. 

தேர்தல்கள் பொதுவாக ஒரு குறிப்பிட்ட கால இடைவெளியில் ஒன்று அல்லது இரண்டு நாள் காலப்பகுதியில் நடைபெறுவதால், பெரும்பாலும் பள்ளிகள், தேவாலயங்கள், விளையாட்டு அரங்குகள், உள்ளாட்சி அலுவலகங்கள் ஆகியன வாக்குச் சாவடிகளாகப் பயன்படுகின்றன. இப்பகுதி ஒரு வார்டு, சுற்றுப்புறம், வாக்குப்பதிவு மாவட்டம் அல்லது தொகுதி என்று அழைக்கப்படலாம். வாக்குச் சாவடி அதிகாரிகளால் (தேர்தல் நீதிபதிகள், தேர்தல் நடத்தும் அலுவலர் அல்லது பிற அதிகாரிகள்) தேர்தல் நடத்தப்படுகிறது, அவர்கள் வாக்குச் சாவடிகளைக் கண்காணித்து, தேர்தல் செயல்முறையில் வாக்காளர்களுக்கு உதவுகிறார்கள். கூர்ந்து நோக்குபவர்கள் அல்லது வாக்கெடுப்புப்-பார்வையாளர்கள் வாக்கெடுப்பில் கலந்து கொண்டு செயல்முறையின் பக்கச்சார்பற்ற தன்மையை உறுதி செய்கிறார்கள்.

வாக்குச்சாவடி 
வாக்குச் சாவடி என்பது வாக்களிக்கும் நிலையத்தில் உள்ள ஓர் அறையாகும், அங்கு வாக்காளர்கள் தங்கள் வாக்குகளை இரகசியமாக வாக்களிக்க முடியும்.  பொதுவாக வாக்குச் சாவடிக்கு அணுகல் ஒரு நபருக்கு மட்டுமே கட்டுப்படுத்தப்படுகிறது, வாக்காளர்களுக்கு உதவி தேவைப்படும் சமயங்களில் மட்டும் அவர்களுக்கு உதவுவதற்காக தேர்தல் ஆணைய விதிகளுக்கு உட்பட்டு இன்னொரு நபர் அனுமதிக்கப்படுவார். 

வாக்குப்பதிவு இயந்திரங்கள் மற்றவர்கள் பார்க்க இயலாத வகையில் வைக்கப்பட்டிருக்கும்.

வரலாறு 
"வாக்கெடுப்பு" என்ற வார்த்தைக்கு "உச்சந்தலை" அல்லது "தலை" என்று பொருள்படும்.சில நேரங்களில் ஒரு திறந்த மைதானத்தில் மக்களை ஒன்றிணைத்து தலைகளை எண்ணுவதன் மூலம் வாக்குகள் எடுக்கப்பட்ட போது இவ்வாறு அழைக்கப்பட்டது).

மேற்கோள்கள் 

தேர்தல் சொல்லியல்
தாத்ரா மற்றும் நகர் அவேலி மற்றும் தாமன் மற்றும் தியூ மாவட்டங்களின் பட்டியல்

இந்தியாவின் தாத்ரா மற்றும் நகர் அவேலி மற்றும் தாமன் மற்றும் தியூ ஒன்றியப் பகுதி மூன்று மாவட்டங்களைக் கொண்டுள்ளது.

மேற்கோள்கள் 

இந்திய மாவட்டங்கள்
கெட்ரோப்சிசு வோலா

கெட்ரோப்சிசு வோலா (Heteropsis vola) என்பது நிம்பாலிடே குடும்பத்தில் உள்ள ஒரு பட்டாம்பூச்சி சிற்றினம் ஆகும். இது மடகாசுகரில் காணப்படுகிறது.  இதன் வாழிடம் காடுகள் ஆகும்.

மேற்கோள்கள் 

மடகாசுக்கர் உயிரினங்கள்
அலுவலகம்

ஓர் அலுவலகம் (office) அல்லது பணியிடம் என்பது ஒரு நிறுவனத்தின் பல்வேறு குறிக்கோள்களை ஆதரிப்பதற்கும் உணர்ந்து கொள்வதற்கும் அதன் ஊழியர்கள் நிர்வாக பணிகளைச் செய்யும் இடமாகும். "அலுவலகம்" என்ற சொல் ஒரு நிறுவனத்திற்குள் குறிப்பிட்ட கடமைகளுடன் இணைக்கப்பட்ட ஒரு பதவியைக் குறிக்கலாம். ஒருவரின் கடமையின் இருப்பிடத்தைக் குறிக்கும் இடமாக அலுவலகம் எனும் சொல் பயன்படலாம். பெயர்ச்சொல் வடிவத்தில், "அலுவலகம்" என்ற சொல் வணிகம் தொடர்பான பணிகளைக் குறிக்கலாம். சட்டப்படி, ஒரு நிறுவனம் அல்லது அமைப்பு அதிகாரப்பூர்வ இருப்பைக் கொண்ட எந்த இடத்திலும் அலுவலகங்களைக் கொண்டுள்ளது, அவை ஒரு களஞ்சியமாக இருந்தாலும் கூட, எடுத்துக்காட்டாக, ஒரு மேசை மற்றும் நாற்காலி ஆகியன இல்லாமல் இருந்தாலும் அவை அலுவலமாகும். ஒரு அலுவலகம் என்பது ஒரு கட்டிடக்கலை மற்றும் வடிவமைப்பு நிகழ்வாகும். இதில் சிறிய அலுவலகங்கள் அல்லது (ஓர்  சிறிய அறையில் மேசை மட்டும் கொண்டது, வீட்டு அலுவலகம்) ஒரு நிறுவனத்திற்கு முற்றிலும் அர்ப்பணிக்கப்பட்ட பெரிய கட்டிடங்களையும் இது உள்ளடக்கியுள்ளது. நவீன யுகத்தில், வெள்ளை கழுத்துப் பட்டைப் பணியாளர்கள் வேலை செய்யும் இடத்தினைக் குறிக்கிறது.

வரலாறு 

"அலுவலகம்" என்ற சொல் இலத்தீனின் "ஆஃபிசியம் officium" என்பதிலிருந்து உருவானது, அலுவலகம் என்பது ஒரு இடமாக இருக்க வேண்டிய அவசியமில்லை, மாறாக ஒரு மனிதப் பணியாளர் என்ற பொருளில் நடமாடும் 'பணியகம்' அல்லது குற்றவியல் நடுவர் போன்ற ஒரு முறையான பதவியின் சுருக்கமான கருத்தாகவும் இருக்கலாம்.

அலுவலக இடங்கள் 
அலுவலகச் சூழலின் முக்கிய நோக்கம் அதன் குடியிருப்பாளர்கள் தங்கள் வேலைகளைச் செய்வதில் ஆதரவளிப்பதாகும். குறைந்த செலவில் மனநிறைவான வசதிகளைப் பெறுவது முன்னுரிமையாகும். இருப்பினும், வெவ்வேறு நபர்கள் வெவ்வேறு பணிகளையும் செயல்பாடுகளையும் செய்வதால், சரியான அலுவலக இடங்களைத் தேர்ந்தெடுப்பது எப்போதும் எளிதானது அல்ல. பணியிடத்திலும் அலுவலக வடிவமைப்பிலும் முடிவெடுக்க உதவுவதற்காக, பணியிடங்கள், சந்திப்பு இடங்கள் மற்றும் ஆதரவு இடங்கள் என மூன்று வெவ்வேறு வகையான அலுவலக இடங்களை ஒருவர் வேறுபடுத்திக் காணலாம்.

பணியிடங்கள் 
ஒரு அலுவலகத்தின் பணியிடங்கள் பொதுவாக வாசிப்பு, எழுதுதல் மற்றும் கணினி வேலை போன்ற வழக்கமான அலுவலக நடவடிக்கைகளுக்குப் பயன்படுத்தப்படுகின்றன. ஒன்பது பொதுவான வகையான பணியிடங்கள் உள்ளன, ஒவ்வொன்றும் வெவ்வேறு செயல்பாடுகளை ஆதரிக்கின்றன.திறந்த அலுவலகம்: பத்துக்கும் மேற்பட்டவர்களுக்கானது. அடிக்கடி தொடர்பு கொள்ள வேண்டிய செயல்பாடுகள் அல்லது ஒப்பீட்டளவில் குறைந்த கவனம் தேவைப்படும் வழக்கமான செயல்பாடுகளுக்கு ஏற்றது.

அணி இடங்கள்: இரண்டு முதல் எட்டு பேர் வரை வேலை செய்யக்கூடிய பகுதி மூடிய பணியிடம், குழுப்பணிக்கு ஏற்றது. அடிக்கடி தொடர்பு கொள்ளக்கூடியதற்கும் நடுத்தர அளவிலான கவனக்குவியத்திற்கும் இது பொருத்தமானதாக இருக்கும்.

குறுவறை: நடுத்தர கவனக் குவியத்திற்கும் நடுத்தர தொடர்புக்கும் தேவைப்படும் செயல்பாடுகளுக்கு ஏற்ற ஒரு நபருக்கு ஏற்ற பணியிடம்.

மேற்கோள்கள்

வெளி இணைப்புகள் 

 ஆரம்பகால அலுவலக அருங்காட்சியகம்
அறைகள்
அலுவலகக் கட்டிடங்கள்
செம்பழுப்பு கன்ன ஒண்சிறைக் குருவி

செம்பழுப்பு கன்ன ஒண்சிறைக் குருவி (Rufous-cheeked tanager-தங்காரா உருபிஜெனிசு) என்பது தரௌபிடே குடும்பத்தில் உள்ள ஒரு பறவை சிற்றினம் ஆகும். இது வெனிசுவேலாவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்

வெளி இணைப்புகள் 

 புகைப்படம்-சிறு

அகணிய உயிரிகள்
நாணயக் கடிகாரம்

நாணயக் கடிகாரம் (Coin watch) அல்லது பதக்கக் கடிகாரம் என்பது நாணயம் அல்லது பதக்கத்தில் இணைக்கப்பட்ட கடிகாரம் ஆகும்.

ஒரு நாணயக் கடிகாரம் பொதுவாக ஒரு நாணயத்தை இரண்டு வட்டுகளாக வெட்டுவதன் மூலம் செய்யப்படுகிறது. இதில் ஒரு வட்டு மற்றொன்றை விட மெல்லியதாக இருக்கும். நாணயத்தின் ஒரு முகத்தை அகற்றுவதன் மூலம். ஒரு கடிகார இயந்திரப் பொறிமுறையானது தடிமனான பகுதியில் உட்பொதிக்கப்படுகிறது. மேலும் இரண்டு முகங்களும் ஒரு மறைக்கப்பட்ட கீல் மற்றும் கொக்கிப் பிடி மூலம் இணைக்கப்படுகின்றன.  மூடியவுடன், கடிகாரம் மறைக்கப்பட்டு, கடிகாரம், நாணயம் போலக் காட்சியளிக்கும்.

நாணய கடிகாரங்களின் குறிப்பிடத்தக்கத் தயாரிப்பாளர்களாக கார்டியர் மற்றும் கோரம் நிறுவனத்தினர் உள்ளனர்.

மேற்கோள்கள் 

கடிகாரங்கள்
சாம்பல் தினைக்குருவி

சாம்பல் தினைக்குருவி (Ashy cisticola-சிசுடிகோலா சைனிரியோலசு) என்பது கதிர்க்குருவி குடும்பத்தைச் சேர்ந்த ஒரு பறவை சிற்றினமாகும். இது எத்தியோப்பியா, கென்யா, சோமாலியா, தெற்கு சூடான் மற்றும் தான்சானியாவில் காணப்படுகிறது. இதன் இயற்கையான வாழிடங்கள் வறண்ட புன்னிலம், மிதவெப்ப மண்டல அல்லது வெப்பமண்டல வறண்ட புதர் நிலங்கள் மற்றும் மிதவெப்பமண்டல அல்லது வெப்பமண்டலம் வறண்ட தாழ் நிலப் புல்வெளிகள் ஆகும்.

மேற்கோள்கள் 

கிழக்கு ஆப்பிரிக்க பறவைகள்
அரக்கு மரங்கொத்தி

அரக்கு மரங்கொத்தி (Maroon woodpecker-பிளைதிபிகசு ரூபிஜினோசசு) என்பது மரங்கொத்தி குடும்பமான பிசிடேவினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, தெற்கு மியான்மர், சிங்கப்பூர் மற்றும் தெற்கு தாய்லாந்தில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டலம் ஈரமான மலைக் காடுகள் ஆகும்.

மேற்கோள்கள் 

மலேசியப் பறவைகள்
மரங்கொத்திகள்
தில்லை நகர்

தில்லை நகர் என்பது இந்திய துணைக்கண்டத்தில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த ஒரு குடியிருப்புப் பகுதியாகும். சார்பதிவாளர் அலுவலகம் ஒன்று தில்லை நகரில் அமைந்துள்ளது. மற்றும் காவல்துறை அலுவலகம் ஒன்றும் தில்லை நகர் பகுதியில் அமைந்துள்ளது.

அமைவிடம் 
கடல் மட்டத்திலிருந்து சுமார்  உயரத்தில்,  என்ற புவியியல் ஆள்கூறுகள் கொண்டு, திருச்சிராப்பள்ளியில் அமைந்துள்ளது.

மேற்கோள்கள் 

திருச்சிராப்பள்ளி மாவட்டத்திலுள்ள ஊர்களும் நகரங்களும்
அரிந்திரநாத் சட்டோபாத்யாயா

அரிந்திரநாத் சட்டோபாத்தியாயா (Harindranath Chattopadhyay) (2 ஏப்ரல் 1898 – 23 ஜூன் 1990) இந்தியவைச் சேர்ந்த ஆங்கிலக் கவிஞரும், நாடக கலைஞரும், நடிகரும், இசைக்கலைஞரும் மற்றும் விஜயவாடா மக்களவைத் தொகுதியிலிருந்து முதலாவது மக்களவைக்குத் தேர்தெடுக்கப்பட்ட உறுப்பினரும் ஆவார். இந்திய தேசிய காங்கிரசின் இரண்டாவது பெண் தலைவரும் இந்திய விடுதலை இயக்கப் போராட்ட வீரருமான சரோஜினி நாயுடு மற்றும் இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பிய வீரேந்திரநாத் சட்டோபாத்யாயா ஆகியோரின் சகோதரர் ஆவார். இந்திய அரசு இவருக்கு 1973 ஆம் ஆண்டு பத்ம பூசண் விருதை வழங்கியது  .

வாழ்க்கை 
அரிந்திரநாத் ஓர் கவிஞரும் மற்றும் பாடகருமாவர். இவர் நூன் மற்றும் ஷேப்பர் ஷேப்ட் போன்ற கவிதைகளுக்கு பிரபலமானவர். இவரது தந்தை எடின்பரோ பல்கலைக்கழகத்தில் அறிவியல் முனைவர் பட்டம் பெற்றவர். அவர் ஐதராபாத் மாநிலத்தில் குடியேறி ஐதராபாத் கல்லூரியை நிறுவி நிர்வகித்தார். அது பின்னர் நிசாம் கல்லூரி என ஆனது. இவரது தாயாரும் ஒரு கவிஞர். அவர் வங்காள மொழியில் கவிதை எழுதுவதை வழக்கமாக கொண்டிருந்தார்.

தனது 19 வயதில் தி ஃபீஸ்ட் ஆஃப் யூத், என்ற முதல் கவிதை புத்தகத்தை வெளியிட்டார்.  இக் கவிதைக்காக ஆர்தர் குய்லர்-கோச் மற்றும் ஜேம்ஸ் ஹென்றி கசின்ஸ் ஆகியோரிடமிருந்து பாராட்டுகளைப் பெற்றார். அரிந்திரநாத் பொதுவாக பண்டைய இந்திய கலாச்சாரம் மற்றும் வேத கருத்துக்கள் தொடர்பான தலைப்புகளை ஆங்கிலத்தில் எழுதினார்.

இந்திய சமூக சீர்திருத்தவாதி, பெண்ணியவாதி மற்றும் சுதந்திரப் போராட்ட வீராங்கனையுமான கமலாதேவி சட்டோபாத்யாய் என்பவருடன் இவருக்கு முதல் திருமணம் இருந்தது. இவர்களுக்கு இராமன் என்ற ஒரு மகன் இருந்தார். பின்னர். இவர்கள் இருவரும் விவாகரத்துப் பெற்றனர். அந்நாளில் இது பெண்கள் பின்பற்றத் தயங்கும் மிகப் புதிதான ஒரு நடைமுறை. எனவே இதைக் குறித்தும் கமலா தேவி மீது மிகுந்த விமர்சனங்கள் எழுந்தன. பின்னர் சுந்தரி ராணி என்பவரை மணந்தார்.

பாடலாசிரியர் 
அரிந்திரநாத் சட்டோபாத்யாயா அனைத்திந்திய வானொலியில்ரெயில் காடி என்ற கவிதையை அடிக்கடி வாசித்தார். அசோக் குமார் நடிப்பில் ஆசிர்வாத் என்ற படத்தில்  இவர் பாடியிருந்தார். இவரே பாடல் வரிகளை எழுதி, இசையமைத்து, சில பாடல்களைப் பாடியுள்ளார்.  ஜூலி திரைப்படத்தில், எந்த ஒரு இந்தித் திரைப்படத்திலும் இடம் பெறாத வகையில் முதல் ஆங்கிலப் பாடலை எழுதினார். இவர் இந்தியில் குழந்தைகளுக்காக பல கவிதைகளையும் எழுதியுள்ளார். இவரது கவிதைகள் வங்காளக் கவிஞர் இரவீந்திரநாத் தாகூரால் பாராட்டப்பட்டது.

அரசியல் வாழ்க்கை 
1951இல் நடைபெற்ற மக்களவைத் தேர்தலில் அரிந்திரநாத் சட்டோபாத்யாயா சென்னை மாநிலத்தின் விஜயவாடா மக்களவைத் தொகுதியிலிருந்து  இந்தியப் பொதுவுடைமைக் கட்சியின் ஆதரவுடன் சுயேச்சை வேட்பாளராக வெற்றி பெற்றார். இவர் 14 ஏப்ரல் 1952 முதல் 4 ஏப்ரல் 1957 வரை முதலாவது மக்களவை உறுப்பினராக இருந்தார்.

திரை வாழ்க்கை 
1972 இல் வெளியான பவார்ச்சி என்ற இந்தித் திரைப்படத்தில் இவர் ஒரு பாத்திரத்தில் நடித்திருந்தார். இது தபன் சின்ஹா இயக்கிய வங்காளத் திரைப்படமான கல்போ ஹோலியோ சத்தியிலிருந்து இருசிகேசு முகர்ச்சியால் தழுவி எடுக்கப்பட்டது.

அரிந்திரநாத் 1984 ஆம் ஆண்டு மும்பை தூர்தர்ஷன் தொலைக்காட்சி தொடரான அடோஸ் படோஸ் என்ற தொடரிலும் நடித்தார். இதில் அமோல் பலேகர் கதாநாயகனாக நடித்திருந்தார்.

இறப்பு 
அரிந்திரநாத் கடந்த 1990  ஜூன் 23ஆம் தேதி  மாரடைப்பால் மும்பையில் மரணமடைந்தார்.

மேற்கோள்கள்

வெளி இணைப்புகள் 
 

இந்திய நடிகர்-அரசியல்வாதிகள்
1ஆவது மக்களவை உறுப்பினர்கள்
வங்காள ஆண் நடிகர்கள்
1990 இறப்புகள்
1898 பிறப்புகள்
குமாரராசு அச்சமாம்பா

மருத்துவர் குமாரராசு அட்சமாம்பா (Komarraju Atchamamba) (6 செப்டம்பர் 1906 - 20 அக்டோபர் 1964) இந்திய வழக்கறிஞரும், மகப்பேறியல் மருத்துவரும், மகளிர் நலவியல் நிபுணரும், அரசியல்வாதியும் மற்றும் முன்னாள் நாடாளுமன்ற உறுப்பினரும் ஆவார்.

ஆரம்ப வாழ்க்கை மற்றும் தொழில் 
குமாரராசு அச்சமாம்பா, 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவ் மற்றும் அவரது மனைவிக்கு பிறந்தார். இந்திய சுதந்திரப் போராட்டத்தில் பங்கேற்றார். 1924 இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார். 1928 ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்கள் நடத்திய கருப்புக் கொடி ஆர்ப்பாட்டத்தின் தலைவியாகவும் இருந்தார். 1943-1948 காலகட்டத்தில், இவர் இந்தியப் பொதுவுடைமைக் கட்சியின் உறுப்பினராக இருந்தார். பின்னர், 1948 இல் இந்திய தேசிய காங்கிரசு கட்சியில் சேர்ந்தார். 1957 இல், விஜயவாடாவிலிருந்து இந்திய தேசிய காங்கிரஸை பிரதிநிதித்துவப்படுத்தி இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.

தெலுங்கில் பிரசுதி - சிசு போஷனா என்ற புத்தகத்தை இவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. மகிளா என்ற பெண்களுக்கான இதழையும் வெளியிட்டார்.   1940 இல் வி. வெங்கடராம சாஸ்திரி என்பவரை மணந்தார். இவர்களுக்கு தன்யா என்ற மகள் பிறந்தார்.

இறப்பு 
அச்சமாம்பா 20 அக்டோபர் 1964 இல் இறந்தார்  2006 இல், இவரது பிறந்த நூற்றாண்டு விழா ஐதராபாத்தில் நடைபெற்றது.

மேற்கோள்கள்

வெளி இணைப்புகள் 
 Dr. Komarraju Atchamamba at Lok Sabha

20 ஆம் நூற்றாண்டு இந்திய வழக்கறிஞர்கள்
இந்திய மகப்பேறியலாளர்கள்
20 ஆம் நூற்றாண்டு இந்தியப் பெண் வழக்கறிஞர்கள்
1964 இறப்புகள்
1906 பிறப்புகள்
2ஆவது மக்களவை உறுப்பினர்கள்
டெட்ரா அயோடோநிக்கலேட்டு

டெட்ரா அயோடோநிக்கலேட்டு (Tetraiodonickelate) என்பது  நான்கு அயோடைடு அயனிகள் [NiI4]2− ஒரு நான்முகியில்  அமைக்கப்பட்டுள்ள நிக்கலின் ஓர் அணைவு அயனியாகும். [NiI4]2− கரைசல் சிவப்பு நிறத்தில் காணப்படுகிறது.  இந்த நிறம் சுமார் 530 நானோமீட்டருக்கும் 450 நானோமீட்டருக்கும் குறைவான அளவில் நிகழும் உறிஞ்சுதலால் ஏற்படுகிறது. அதிகபட்ச ஒளி பரிமாற்றம் சுமார் 620 நானோமீட்ட ர் ஆகும். இதுவும்  சிவப்பு நிறமாக இருக்கும். அகச்சிவப்புக்கு அருகிலுள்ள பரந்த பலவீனமான உறிஞ்சுதல் 740 நானோமீட்டரில் காணப்படுகிறது. இச்சேர்மத்தின் காந்தத் தருணம் ஒழுங்கற்ற முறையில் குறைவாக உள்ளது.

நீர் அல்லது மெத்தனாலில் உள்ள இலித்தியம் அயோடைடு மற்றும் நிக்கல் அயோடைடு ஆகியவற்றின் கலவை [NiI4]2− அயனிகளை வளையஎக்சேன் -அமீன் கலவையாக பிரிக்கிறது. இக்கரைசல் இரத்த சிவப்பாக இருக்கும்.

வரலாறு
ஏற்கனவே 1909 ஆம் ஆண்டில் அசிட்டோனில் கரைக்கப்பட்ட நிக்கல் அயோடைடு மற்றும் சோடியம் அயோடைடு கலவையானது சிவப்பு நிறத்தைக் கொண்டிருப்பதை காம்பி கவனித்திருந்தார். இந்த சிவப்பு நிறம் டெட்ரா அயோடோநிக்கலேட்டு இருப்பதால் ஏற்பட்டதாகும்.

உப்புகள்
[(C6H5)3CH3As]2NiI4 என்ற வாய்ப்பாட்டைக் கொண்ட பிசு-டிரைபீனைல்மெத்திலார்சோனியம் டெட்ரா அயோடோநிக்கலேட்டு உப்பு சிவப்பு நிறத்தில் உள்ளது. டிரைபீனைல்மெத்திலார்சோனியம் அயோடைடு சேர்மத்தையும் சூடான எத்தனாலில் கரைக்கப்பட்ட நிக்கல் அயோடைடையும் சேற்த்து வினைபுரியச் செய்வதால் இதை தயாரிக்கலாம். வீழ்படிவாக கிடைக்கும் சிவப்பு செதில்களை ஆல்ககால் குளிர்வதற்கு முன் வடிகட்ட வேண்டும், இல்லையெனில் விளைபொருள் சிதைந்துவிடும்.

பிசு(டெட்ராயெத்திலமோனியம்) டெட்ரா அயோடோநிக்கலேட்டின்  மூலக்கூறு எடை 826.8135 ஆகும். இதன் சிஏஎசு எண் 13927-28-1.

1,2,6-டிரைமெத்தில்-பைராசினியம்-டெட்ரா அயோடோநிக்கலேட்டு சேர்மத்தின் சிஏஎசு எண் 88227-96-7 ஆகும்.

மேற்கோள்கள்

அயோடின் சேர்மங்கள்
நிக்கல் ஒருங்கிணைவுச் சேர்மங்கள்
அம்பாதி இக்கவம்மா

அம்பாதி இக்கவம்மா (Ambadi Ikkavamma)   இந்தியாவின் கேரள மாநிலத்தைச் சேர்ந்த  ஒரு  மலையாள மொழி எழுத்தாளர் மற்றும் மொழிபெயர்ப்பாளர் ஆவார். மலையாளத்தைத் தவிர, ஆங்கிலம், இந்தி மற்றும் சமசுகிருத மொழி இலக்கியங்களிலும் இவர் நன்கு தேர்ச்சி பெற்றிருந்தார்.

வாழ்க்கை மற்றும் தொழில் 
1898 ஆம் ஆண்டு சனவரி மாதம் 12 ஆம் தேதியன்று  அம்பாதி  இல்லத்தைச் சேர்ந்த நானியம்மா மற்றும் கொச்சு கோவிந்த மேனன் ஆகியோரின் மகளாக இக்கவம்மா திருப்பூணித்துறையில்  பிறந்தார்.  தனது ஆரம்பக் கல்வியை திருப்பூணித்துறையில்  முடித்து, உயர்நிலைப் பள்ளிக் கல்வியை புனித தெரசா கன்னியர்மடப் பள்ளியில் முடித்தார்.. நீண்ட காலம் ஆசிரியராக பணியாற்றிய இக்கவம்மா, ஓர் இசைக் கலைஞராகவும் இருந்தார். இவரது படைப்புகளில் பெரும்பாலானவை பிற மொழிகளிலிருந்து மொழிபெயர்க்கப்பட்டவையாகும்.. அனசக்தி யோகா மற்றும் ஒரு தந்தை தனது மகளுக்கு எழுதிய கடிதங்கள் (சவகர்லால் நேரு)  போன்றவை அவற்றில் முக்கியமானவையாகும். . பாலகதைகள் (குழந்தைகளின் கதைகள்) என்ற தலைப்பில் இவர் எழுதிய படைப்புக்கு 1956 ஆம் ஆண்டில் இந்திய அரசு குழந்தைகள் இலக்கிய விருது வழங்கி சிறப்பித்தது.

மேற்கோள்கள் 

20-ஆம் நூற்றாண்டு இந்தியப் பெண் எழுத்தாளர்கள்
மலையாள எழுத்தாளர்கள்
1980 இறப்புகள்
1898 பிறப்புகள்
கேரளப் பெண் எழுத்தாளர்கள்
பைகுலசு

பைகுலசு (Piculus) என்பது மத்திய மற்றும் தென் அமெரிக்காவில் காணப்படும் மரங்கொத்திகள் குடும்பமான பிசிடேவில் உள்ள பறவைகளின் பேரினமாகும்.

வகைப்பாட்டியல் 
பைகுலசு பேரினம் 1824ஆம் ஆண்டில் செருமனிய இயற்கை ஆர்வலர் ஜோஹன் பாப்டிஸ்ட் வான் இசுபிக்சால் அறிமுகப்படுத்தப்பட்டது. இந்தப் பேரினத்தின் மாதிரி இனம் 1923ஆம் ஆண்டில் அமெரிக்க பறவையியலாளர் ஹாரி சி. ஓபர்ஹோல்ஸர் என்பவரால் தங்க-பச்சை மரங்கொத்தி (பைகுலசு கிரைசோக்ளோரோஸ்) முன்மொழியப்பட்டது. மரங்கொத்திகள் என்று பொருள்படும் லத்தீன் வார்த்தையான பிகஸின் சுருக்கமே இந்த பொதுவான பெயர்.

மரங்கொத்தி துணைக்குடும்பமான பிக்கினேயின் ஒரு பகுதியாக இந்த பேரினம் உருவாக்கப்பட்டது. மேலும் யூரேசியா மற்றும் அமெரிக்காவில் காணப்படும் திரைகோபசு பேரினத்துடன் ஒரு சகோதர உறவைக் கொண்டுள்ளது. பைகுலசு பேரினம் பிசினி இனக்குழுவுடன் சேர்ந்தது. இது கொலப்ட்சு, பைகுலசு, முல்லரிபைகசு, திரையோகோபசு மற்றும் செலியசு ஆகிய ஐந்து பேரினங்களைக் கொண்ட ஒரு கிளையினை உடையது.

இந்த பேரினத்தில் ஏழு சிற்றினங்கள் உள்ளன.

முன்பு இங்கு வகைப்படுத்தப்பட்டிருந்த மற்ற ஐந்து சிற்றினங்கள் இப்போது கொலாப்டசு பேரினத்தில் உள்ளன.

மேற்கோள்கள் 

அமெரிக்காக்களின் பறவைகள்
பறவைப் பேரினங்கள்
மரங்கொத்திகள்
மெராப்போ தொடருந்து நிலையம்

மெராப்போ தொடருந்து நிலையம் (ஆங்கிலம்: Merapoh Railway Station மலாய்: Stesen Keretapi Merapoh) என்பது தீபகற்ப மலேசியாவின் கிழக்கு கரைப் பகுதியில், பகாங், லிப்பிஸ் மாவட்டம், மெராப்போ நகரில் உள்ள ஒரு தொடருந்து நிலையம் ஆகும். இந்த நிலையம் பகாங் மாநிலத்தின் தலைநகரான குவாந்தான் நகரில் இருந்து சுமார் 315 கி.மீ. தொலைவில் அமைந்துள்ளது.

இந்த நிலையம் கோலா லிப்பிஸ் மற்றும் மெராப்போ நகரங்களுக்கு இடையிலான கிழக்கு நகரிடை சேவையின் ஒரு முனையமாக விளங்குகிறது. மெராப்போ நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. மெராப்போ நகரின் பெயரால் இந்த நிலையத்திற்குப் பெயரிடப்பட்டுள்ளது.

பொது

தாமான் நெகாரா தேசியப் பூங்கா
மெராப்போ நகரம், தகான் மலை அடிவாரத்தில் இருப்பதால் தித்திவாங்சா மலைத்தொடரில் மலைப் பயணங்களை மேற்கொள்பவர்களுக்கு இறுதி நகர முனையமாகவும் விளங்குகிறது. மெராப்போ நகரம் ஒரு சிறிய நகரம்;  தகான் மலையின் சுங்கை ரெலாவு (Sungai Relau) மலைக் கிராமத்திற்குச் செல்வதற்கு முன் மெராப்போ நகரம் ஒரு நிறுத்தமாகச் செயல்படுகிறது.

தாமான் நெகாராவிற்கு ஒரு நுழைவாயிலாகவும் இந்த நிலையம் உள்ளது. அந்தக் காரணத்தினால், தித்திவாங்சா மலைத்தொடருக்கும்  தாமான் நெகாரா தேசியப் பூங்காவிற்கும் தொடருந்து சேவைகளை வழங்கும் ஒரு முக்கிய இடமாகவும் உள்ளது. லிப்பிஸ் மாவட்டத்தில் பகாங் - கிளாந்தான் எல்லைக்கு அடுத்ததாக மெராப்போ நகரம் அமைந்துள்ளது.

கோலா லிப்பிஸ் குவா மூசாங் வழித்தடம்

மெராப்போ தொடருந்து நிலையம், உள்ளூர் மற்றும் வெளியூர் பயணிகள் மெராப்போ நகரத்திற்குப் பயணிக்க ஒரு பொதுப் போக்குவரத்துத் தேர்வாகவும் உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம்  - குவா மூசாங் வழித்தடத்திற்கான முனையமாகவும் செயல்படுகிறது.

ஜொகூர் பாரு மற்றும்  இடையிலான தொடருந்துச் சேவை ஒரு நாளைக்கு ஒரு முறை மட்டுமே செயல்படுகிறது. அத்துடன் இந்தச் சேவையில் ஈடுபட்டுள்ள தொடருந்துகள், ஜொகூர், நெகிரி செம்பிலான், பகாங் மற்றும் கிளாந்தான் ஆகிய மாநிலங்களில் உள்ள பல தொடருந்து நிலையங்களில் நின்று செல்கிறது.

நிலைய வசதிகள்

 தீவு / பக்க மேடைகள்
 காத்திருப்புப் பகுதி
 பொது கழிப்பறைகள்
 வாகன நிறுத்துமிடம்
 கடவுச்சீட்டு விற்பனை இயந்திரம்
 வாடிக்கையாளர் சேவை அலுவலகம்
 பானங்கள் விற்பனை இயந்திரங்கள்

தொடருந்து சேவைகள்

 ராக்யாட் தீமோரான் விரைவு தொடருந்து - 26/27   - ஜொகூர் பாரு சென்ட்ரல் - (Ekspres Rakyat Timuran 26/27 Tumpat–JB Sentral)
 தீமோர் கிழக்கு நகரிடை போக்குவரத்து  - 50/53/58/59  -  - (Shuttle Timur 50/53/58/59 Gua Musang–Kuala Lipis)

மேலும் காண்க
 மெராப்போ
 தாபோங் தொடருந்து நிலையம்
 தாமான் நெகாரா
 தித்திவாங்சா மலைத்தொடர்
 குவா மூசாங் தொடருந்து நிலையம்

மேற்கோள்கள்

வெளி இணைப்புகள்
Malaysia's iconic 'Jungle Railway': One of Southeast Asia's greatest train journeys

மலேசியத் தொடருந்து நிலையங்கள்
கரகம் (ஆந்திரப்பிரதேசம்)

கரகம் (Karakam) என்பது இந்தியாவின் ஆந்திரப் பிரதேச மாநிலத்தில் உள்ள விஜயநகரம் மாவட்டத்தில் உள்ள சீப்புருபள்ளி மண்டலத்தில் உள்ள ஒரு சிறிய கிராமமாகும். 2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, கராகம் கிராமத்தில் 279 வீடுகள் இருந்தன. அப்போது இக்கிராமத்தின் மக்கள்தொகை 1,148 ஆகும். இதில் 561 ஆண்களும் 587 பெண்களும் இருந்தனர். இதில் 513 பேர் கல்வியறிவு பெற்றவர்கள்.

மேற்கோள்கள் 

விஜயநகர மாவட்டத்திலுள்ள ஊர்களும் நகரங்களும்